Unieke trou-venues vir 2018
JY LEES NOU Unieke trou-venues vir 2018
Beste behandelings voor jou troudag
Foto ter illustrasie. FOTO: Natalie Toombs / Unsplash.
Elke bruid en bruidegom wil hê hul troue moet uniek en onvergeetlik wees. Natuurlik sal die twee eregaste altyd onthou word, maar hierdie ongelooflike venues sal die gaste net so min kan vergeet.
1. Bosveldtroue in die Kaap
Gee mekaar die ja-woord onder die wildernis se sterre. Hierdie Suid-Afrikaanse erfenisgebied met sy oeroue rotskuns lê in die ruigtes van die Cederberg, sowat 270 km vanaf Kaapstad.
FOTO: Instagram / @bushmanskloof
Bolandtroue met 'n kinkel
Backsberg-wynlandgoed, tussen Klapmuts en die Paarl
Met paartjies wat hul seremonie hier in die geskiedkundige wynkelder kan hou, bied Backsberg iets anders as die gewone wingerdtroue. Die landgoed is aan die heuwels van Simonsberg met pragtige uitsigte.
FOTO: Instagram / @_kayleighb
Jolig langs die Weskus
'n Venue waar jy dadelik tuis sal voel. Die naam kom van 'n groot rotsformasie op die plaas waar bosduiwe graag nes bou. Die eienaars, Kobus en Aletta Engelbrecht, berei fantastiese tradisionele Weskus-seekos en outydse boerekos.
FOTO: Instagra, / @bosduifklip
Calderwood Hall, Boston
Hierdie eens afgeleë herehuis het aan 'n Skotse immigrantgesin behoort. Dis in 1902 gebou, maar 'n eeu later was dit heeltemal vervalle. Gelukkig is dit gerestoureer en nou die ideale venue vir paartjies op soek na 'n tikkie nostalgie op die Natalse platteland.
FOTO: Instagram / @ronneyclaassen
Troue op die trein
Vergeet van in 'n koets of vintage motor by jou troue opdaag, doen dit op 'n stoomtrein wat uit 1839 dateer! Die seremonie hou jy in die ou rooibaksteenstasiegebou, waarna jy en jou gaste 'n viergangmaal op die trein kan geniet terwyl dit om Pretoria ry. Agterna word die onthaal by die stasie voortgesit.
FOTO: Instagram / @rovosrail
Shepstone Gardens, Mountain View, Johannesburg
Hierdie venue met sy pragtuine neem jou terug na 'n unieke tyd in die geskiedenis van die Goudstad. Dié wat nostalgies is, sal sommer dadelik verlief wees op die hoofgebou, nog die oorspronklike wat ná die Anglo-Boereoorlog met oeroue kwartsklip deur gevangenes gebou is.
FOTO: Instagram / @shepstonegardens
Hierdie gebou was in sy vorige lewe 'n meul en pakhuis en kortstondig ook 'n bierbrouery. Vandag is dit 'n retro-styl trouvenue wat perfek inpas by die huidige industriële trend. Bekendes soos Leandie du Randt en Bouwer Bosch het hier getrou.
FOTO: Instagram / @almarieviraltyd
Teatraal in die tuin
Cabbage and Rose Country Venue, Middelburg
As jy nog altyd 'n tuintroue wou hê, is hierdie venue perfek vir jou. In die glaskapel en -tuinhuis, deur Europa se glashuise geïnspireer, is jy omring deur die lieflike omgewing.
FOTO: Instagram / @cabbageandrosecountry
O boereplaas, jou het ek lief ...
Oranje-gasteplaas, tussen Fouriesburg en Clarens naby die Lesothogrens
Hierdie venue is vir die plaaskind in jou. Hou jou droomdag plat op die aarde in die sandsteenskuur en -kerk, met die plaasdiere wat rustig wei en die son wat agter die asemrowende Rooiberge sak.